<classify> KILA ambaye yuko katika mahusiano anaishi katika duniayake. Anawaza kinyake na kutafakari mambo katika namna yake. Ila wale waliokatika mahusiano huwa wana dunia mbili. Ni ama wenzao wawafungulie mlango wa dunia ya furaha,amani na raha au wawafungulie mlango wa mateso, dhiki na karaha. Mwenzakokatika mahusiano yenu amekufungulia mlango gani? Kila mtu akiwa nje ya mahusiano hutamani kuwa katikamahusiano ya raha na amani. Hata siku moja, hakuna mtu akiingia katika uhusianoakatarajia kuteseka. Na njia nzuri ya kumfungulia mwenzako mlango wa furahani wewe kuacha ubinafsi, kumsoma mwenzako na kumwelewa na kufahamu kuwa furahana amani yako inaanzia kwa kwake. Dunia ya mtu ambaye hayuko katika mahusiano huendaikawa na upweke lakini katu haiwezi kuwa na mateso. Hivyo mwenzako anapokujakwako, shida yake kuu ni wewe kumfanya asiwe mpweke lakini pia apate furaha naamani ambayo hakuwa anaipata kipindi akiwa mwenyewe. Mwenzako anahitaji kuona thamani yake ambayohakuwa anaiona alipokuwa mwenyewe. Anataka kuonja uzuri wa dunia ambayo mwanzohakuwa akiishi. Ukifanikiwa kumfanya mwenzako akafurahia dunia ambayoumempeleka siyo tu atakuwa na furaha na amani ila pia atakuona tumaini namshirika wa kweli katika maisha yake. Wapo wanawake walio tayari siyo tu kubadili dinina kuhama nchi zao ila pia hata kutengwa na dunia nzima ila siyo kuachana nawanaume walionao. Hali hiyo haitokei kwa sababu ya uchawi ama ulimbukeni wawanawake hao. Ila hutokea kwasababu wamepelekwa katika dunia waliyokuwa hawapo ila walikuwa wakiitamani nakuiota miaka mingi. Kwani wanaume wangapi huitwa wamerogwa kisa wakoradhi kuwalinda na kuwatetea wanawake wao kwa kila hali na kwa kila mbinu?Usiamini kuhusu habari za kurogwa ila tafakari juu ya dunia ambayo wenzaowamewapeleka. Kama umemtoa mwenzako katika dunia yake ya utulivu,upweke ila isiyokua na maumivu na karaha na ukampeleka dunia ya karaha namateso, abadani hawezi kujiona kabahatika kuwa na wewe. Daima hawezi kujipanga katika kulinda na kutetea penzilake kwako. Ni nani anapenda kuwa na zimwi limmalizalo furaha katika maishayake? Mwenzako atapima thamani yako kutokana na ainaya mlango wa dunia unayomfungulia. Kama ukimfanya kuumia na kulia, atakuonamshenzi usiyefaa kuenziwa. Ila kama utamfanya adeke, afurahi basi atakulinda nakukutunza kwa nguvu na maarifa yake yote. Aina ya maisha unayompa mwenzako ndiyo yanayotengenezamtazamo wake kwako na kujenga mfumo wenu wa mahusiano. Kuwa makini. Thamini ujio wa mwenzako katika maisha yako kwakumpa yote anayostahili na kujenga taswira njema katika akili yake. Tambua mapenzi bora utakayompa sio tuyatamfanya kuwa na furaha na amani ila pia yatamsukuma kuwa mtu mwema na borakatika familia yako. Kumbuka, watoto wenu watakuwa wamoja, wenye furaha naamani kutokana na ninyi kuwa katika mapenzi ya amani na raha. Tafiti zinaonesha watoto waliozaliwa na wazaziwasio na furaha katika mahusiano yao mbali na wao kukosa furaha ila pia hataubunifu wao kiakili huwa mdogo. Watoto wa aina hii hata wakiwa watu wazima, hujikutana wao wakishindwa kujenga mahusiano ya amani kwa sababu walikosa mfano boratoka kwa wazazi wao toka awali. Maisha ya watoto ya baadaye hujengwa kutokana namambo na matukio wanayokutana nayo wakiwa wangali wadogo. Kama katika umrimdogo hawaoni thamani ya upendoana kupendana kutoka kwa wazazi wao, hata waowakiwa wakubwa watashika uelekeo huo wa maisha.  <topic>: burudani 